b'\n_START_ARTICLE_\nMaarit Karppinen\n_START_PARAGRAPH_\nMaarit Karppinen (s.1959) on ep\xc3\xa4orgaanisen kemian professori ja kemian laitoksen johtaja Aalto-yliopiston kemian tekniikan korkeakoulussa. Vuodesta 2009 h\xc3\xa4net nimitettiin akatemiaprofessoriksi. Karppinen tutkii erityisesti niin sanottuja funktionaalisia oksidimateriaaleja.   _NEWLINE_Karppinen v\xc3\xa4itteli tekniikan tohtoriksi Teknillisest\xc3\xa4 korkeakoulusta vuonna 1990. Saman vuonna h\xc3\xa4n aloitti my\xc3\xb6s apulaisprofessorina Teknillisess\xc3\xa4 korkeakoulussa. Vuodet 1991\xe2\x80\x931992 Karppinen toimi vierailevana tutkijana Japanissa International Superconductivity Technology Centeriss\xc3\xa4. Vuodet 1995 ja 1996 h\xc3\xa4n toimi vierailevana apulaisprofessorina Tokion teknillisess\xc3\xa4 yliopistossa, jonne h\xc3\xa4n palasi vierailevaksi professoriksi 2001 ja oli siell\xc3\xa4 vuoteen 2006. Teknillisen korkeakoulun ep\xc3\xa4orgaanisen kemian professoriksi h\xc3\xa4net nimitettiin 2001. Akatemiaprofessuurin Karppinen sai vuonna 2009 ja siin\xc3\xa4 teht\xc3\xa4v\xc3\xa4ss\xc3\xa4 h\xc3\xa4n toimii vuoden 2013 loppuun. Huhtikuussa 2010 h\xc3\xa4nell\xc3\xa4 my\xc3\xb6nnettiin Suomen Tiedeakatemian j\xc3\xa4senyys. Karppinen on my\xc3\xb6s yksi ep\xc3\xa4orgaanisen materiaalikemian tohtoriohjelman (EMTKO) professoreista. Maarit Karppiselle my\xc3\xb6nnettiin 6.12.2011 Suomen Valkoisen Ruusun I luokan ritarimerkki.'